Arčibalds Veivels

Arčibalds Persivals Veivels (; dzimis 1883. gada 5. maijs — 1950. gada 24. maijs) bija Lielbritānijas armijas feldmaršals ar nozīmīgu militāro karjeru. Viņš piedalījās Otrajā Būru karā, Bazāras ielejas kampaņā un Pirmajā pasaules karā, kura laikā tika ievainots Otrajā Ipras kaujā. Otrajā pasaules karā viņš sākotnēji bija Tuvo Austrumu spēku virspavēlnieks, šajā amatā vadot britu spēkus uzvarā pār Itālijas armiju Eritrejā-Abesīnijā, Ēģiptes rietumos un Lībijas austrumos operācijas "Kompass" laikā 1940. gada decembrī, vēlāk 1941. gada aprīlī Rietumu tuksnesī viņu sakāva Ervīna Rommela vācu tanku armija "Āfrika". Viņš bija Indijas virspavēlnieks no 1941. gada jūlija līdz 1943. gada jūnijam (izņemot īsu laiku kā Amerikas-Lielbritānijas-Nīderlandes-Austrālijas pavēlniecības komandieris) un pēc tam Indijas vicekaralis līdz aiziešanai pensijā 1947. gada februārī.
 Biogrāfija 
Veivels absolvēja Vinčesteras koledžu, Sandhērstas Militāro koledžu (1901. gadā) un Štāba koledžu (1910. gadā).

Viņš piedalījās Otrajā būru karā, dienestu pildot "Melnās sardzes" pulkā (The Black Watch, 3rd Battalion, Royal Regiment of Scotland) un Pirmajā pasaules karā.

1916.–1917. gadā viņš bija Lielbritānijas militārais atašejs Krievijas Kaukāza armijas štābā.

1939. gada jūlijā Veivels tika iecelts par Lielbritānijas spēku virspavēlnieku Tuvajos Austrumos (viņa vadīto spēku operāciju zona aptvēra no Ziemeļāfrikas līdz Irākai). Otrajam pasaules karam izplatoties uz šo teātri (1940. gada jūnijā), Veivels vadīja militārās operācijas Ziemeļāfrikā. 1940. gada decembrī viņa vadītie britu spēki Sidi Barrani Ēģiptes rietumos sakāva trīs reizes spēcīgākus Itālijas spēkus, un līdz 1941. gada februārim viņi bija okupējuši praktiski visu Itālijas impērijas Austrumāfriku. Tomēr daļa viņa spēku drīz vien tika novirzīti neveiksmīgai operācijai Grieķijā, un pēc tam, kad 1941. gada februārī vācu feldmaršala Rommela vadītie vācu ekspedīcijas spēki izsēdās Āfrikā, notikumi britiem pagriezās uz sliktāko pusi.

1941. gada jūnijā pēc britu pretuzbrukuma neveiksmes Lībijas tuksnesī (operācija "Kaujas cirvis") Veivels tika atcelts no amata un iecelts par virspavēlnieku Irākā un Irānā. 1942. gada janvārī viņš tika iecelts par Sabiedroto spēku augstāko komandieri Dienvidaustrumāzijā karā pret Japānu. Tomēr aktīvās Japānas agresijas dēļ reģionā komandstruktūra drīz vien tika izformēta. 1942. gada martā Veivels tika iecelts par Sabiedroto spēku augstāko komandieri Indijā un Birmā.

1943. gadā viņš tika paaugstināts par feldmaršalu.

No 1943. gada jūnija līdz 1947. gada februārim viņš bija Indijas vicekaralis.

1943. gada septembrī viņš nodibināja diplomātiskās attiecības ar Dzjana Dzješi valdību Čuncjinā, nosūtot uz pilsētu Indijas ģenerālaģentu Š. Menonu.

1950. gada 24. maijā Arčibalds Veivels nomira 67 gadu vecumā recidīva dēļ pēc vēdera dobuma operācijas.
 Apbalvojumi 
 Britu 
 Kara krusts – 
 Pieminēts oficiālajā ziņojumā 1915. gada 22. jūnijā, 1917. gada 4. janvārī, 1919. gada 22. janvārī
 Svētā Miķeļa un Svētā Jura ordeņa kavalieris (CMG) – 1919. gada 1. janvārī
 Pirts ordeņa lielkrusta bruņinieks (GCB) – 1941. gada 4. martā 
 Indijas zvaigznes ordeņa bruņinieks-lielvirsnieks (GCSI) – 1943. gada 18. septembrī
 Indijas impērijas ordeņa bruņinieks-lielkomandors (GCIE) – 1943. gada 18. septembrī
 Svētā Jāņa ordeņa bruņinieks – 1944. gada 4. janvārī
 Publikācijas 
 Grāmatas 







 ; "this first paperback edition contains not only Lord Wavell's own introduction and annotations, but also the introduction written by his son, to whom the book was originally dedicated".





Oficiālās vēstules
 "Operations In The Western Desert from December 7th, 1940 to February 7th, 1942", sent to Secretary of State for War June 1941 and published in 
 "Operations in The Middle East from 7th February 1941 to 15th July 1941", submitted 5 September 1941 published in 
"Operations In Iraq, East Syria and Iran from 10th April 1941 to 12th January 1942" published in 
"Operations in Eastern Theatre, Based on India, From March 1942 to December 31, 1942" published in 
 Atsauces 

 Ārējās saites 

British Army Officers 1939−1945
Generals of World War II

Kategorija:1883. gadā dzimušie
Kategorija:1950. gadā mirušie
Kategorija:Eseksā dzimušie
Kategorija:Anglijas militārpersonas
Kategorija:Ar Pirts ordeni apbalvotie